Maria Avdjuško

Maria Rahu (varem Maria Avdjuško ja Maria Avdjuško-Taska; ka Maria Avdjushko; sündinud 9. mail 1968 Tallinnas) on eesti näitleja ja filmirežissöör. 

Haridus
Ta on õppinud Tartu 5. Keskkooli balletiklassis, lõpetanud 1986. aastal Tallinna 1. Keskkooli ja 1990. aastal Tallinna Konservatooriumi lavakunstikateedri (14. lend).Maria Avdjuško. Eesti Teatriliit. 

Töökäik
Aastatel 1990–1992 oli ta Noorsooteatri näitleja, 1992–2014 töötas Eesti Draamateatris, hiljem vabakutselisena. Avdjuško tegutseb lisaks filmiprodutsendi ja -režissöörina. Ta on Ugri Film OÜ, mille põhitegevuseks on mängu- ja dokumentaalfilmide tootmine, juhatuse liige.Ugri Film OÜ. Inforegister.

Ta on töötanud ka mannekeeni ja fotomodellina.Näitus "Armsad sõbrad – kultuuritegelasi Heinz Valgu silmade läbi" Eesti Ajaloomuuseumi kodulehel. Vaadatud 26.04.2023.

Looming
2022. aasta seisuga oli Avdjuško mänginud teatris üle poolesaja rolli.

Esimese filmirolli tegi Avdjuško 13-aastaselt lastefilmis „Keskpäev“ (Eesti Telefilm 1981), filmirolle on tal kogunenud üle kahekümne.Maria Avdjuško elulugu Eesti Filmi Andmebaasis. Vaadatud 26.04.2023. 

Tema režissöörina tehtud kultuuriloolisi portreefilme on tunnustatud Eesti Kultuurkapitali aastapreemiaga (2022).

Ta on aidanud korraldada alates 2019. aastast igal aastal Raplas toimuvat Naiste Ööde Filmifestivali (NÖFF).Maria Avdjuško: mäletan aega, kui mehed ütlesid, et naised ei kõlba kino tegema ERR Menu, 02.03.2020.

Režissööritöid
 2009 "Mis su nimi on?" (mängufilm), ka stsenarist
 2009 "Linnar" (dokumentaalfilm Linnar Priimäest)
 2015 "Unditund" (dokumentaalfilm Mati Undist), ka produtsent
 2018 "Tuliliilia" (mängufilm), ka stsenarist
 2018 "Paha lugu: Nõiutud" (mängufilm), ka stsenarist
 2018 "Koma" (dokumentaalfilm Kalju Komissarovist), ka stsenarist ja produtsent
 2022 "Kadunud isa" (dokumentaalfilm Evald Hermakülast)

Filmograafia
1981 	"Keskpäev"	telemängufilm, Kärt
1985 	"Puud olid ... " mängufilm, Paabu
1990 	"Ainult hulludele ehk halastajaõde" mängufilm, Eva
1991 	"Surmatants" mängufilm, Hildegard
1991 	"Rahu tänav" mängufilm, Lilka
1991 	"Ankur" mängufilm, Annabel
1992 	"Hotell E" animafilm, Mary
1994 	"Ameerika mäed" mängufilm, Ruth
1998 	"Armastuse kahur" teleseriaal, Baleriin
2000 	"Me saame hakkama" teleseriaal, Eva, ka kaasprodutsent
2004 	"Täna öösel me ei maga" mängufilm, Evelin
2005 	"Röövlirahnu Martin" mängufilm, Diana
2005 	"Kohtumine tundmatuga" telemängufilm, Piret 		
2006 	"Kuldrannake" mängufilm, Kristel
2008 	"Kalevi naised" teleseriaal, Laire Kange, ka produtsent 	
2010 	"Phobos" mängufilm, produtsent
2011 	"Vereringe" mängufilm, Ruth Roose
2011 	"Surnuaiavahi tütar" mängufilm, Maria
2011 	"Tähtpäev" lühifilm, Julia
2011 	"Theodori lugu" lühifilm, Theaodori ema
2012 	"Puhastus" mängufilm, produtsent ja näitlejate valija 	
2014 	"Maastik mitme kuuga" mängufilm, Maria
2015 	"Vehkleja" mängufilm, ametnik Leningradis 
2015 	"1944" mängufilm, kaasprodutsent 	
2015 	"Üheotsapilet" teleseriaal			
2016 	"Meeskond" dokumentaalfilm, produtsent 	
2017 	"Merivälja" teleseriaal, Marg
2018 	"Seltsimees laps" mängufilm, Makajeva
2020 	"Vee peal" mängufilm, klassijuhataja
2020 	"Salmonid. 25 aastat hiljem" mängufilm, Aike Salmon 
2021 	"Sassis" teleseriaal		
2022 	"Kalev" mängufilm, kaasprodutsent 
2023 	"Nähtamatu võitlus" mängufilm, ema
2023 	"Tume paradiis" mängufilm, Doris

Tunnustus
 1995 – parima naiskõrvalosa auhind rahvusvahelisel filmifestivalil Baltic Pearl Film Festival rolli eest filmis "Ameerika mäed"
 2000 – Ants Lauteri nimeline auhind
 2012 – parima naiskõrvalosa auhind rahvusvahelisel filmifestivalil Golden Knight rolli eest filmis "Surnuaiavahi tütar"
 2022 – Eesti Kultuurkapitali audiovisuaalse kunsti sihtkapitali aastapreemia (tundlike kultuurilooliste portreefilmide "Kadunud isa", "Koma" ja "Unditund" loomise eest)

Isiklikku
Maria Avdjuško on vene filminäitleja Viktor Avdjuško (1925–1975) ja eesti näitleja Liina Orlova tütar. 

Tema kasuisa oli näitleja ja lavastaja Evald Hermaküla, kellest ta on režissöörina teinud dokumentaalfilmi "Kadunud isa" (2022).Dokumentaalfilm "Kadunud isa" Eesti Filmi Andmebaasis. Vaadatud 26.04.2023. 

Ta oli 15 aastat abielus Kristian Taskaga. Neil on poeg Albert ja tütar Adele. 

Maria Avdjuško abiellus 8. augustil 2025 oma elukaaslase Kristjan Rahuga.Ingrid Veidenberg, Greta Kaupmees, Taavi Sepp, Merilin Mölder, Irene Lauri. Head aega, Avdjuško! Maria kannab nüüd abikaasa Kristjani perekonnanime Rahu Suve suurimale pulmapeole saabus paarsada tähtsat külalist, kroonika.delfi.ee, 8.8.2025.Väikelapse elupäästja aitab Eestil koroonakriisist välja tulla. buduaar.tv3.ee, 16. märts 2020.

Viited

Välislingid
 Maria Avdjuško. Eesti filmi andmebaas.
 Maria Avdjuško. IMDb.
 Verni Leivak, Maria Avdjuško: «Vene isad on väga erilised.», Õhtuleht, 19. november 2002 
 Jaanus Kulli, "Maria Avdjuško murrab Hollywoodi", Õhtuleht, 21. mai 2009 
 Verni Leivak, "Maria Avdjuško ja Kristian Taska: ärge mõelge liialt palju rahast!", Postimees, 12. detsember 2009
 Elu edetabelid. Maria Avdjuško. arhiiv.err.ee, 19. september 2015.
  Maria Avdjuško: Mati Unt vajab oma filmi.
 Vähi seljatanud Maria Avdjuško: paljud inimesed ei taha sinuga suhelda, kui oled haige. elu24.postimees.ee, 21. september 2024.

Kategooria:Eesti Draamateatri näitlejad
Kategooria:Eesti filminäitlejad
Kategooria:Eesti filmilavastajad
Kategooria:Gustav Adolfi Gümnaasiumi vilistlased
Kategooria:Eesti Muusika- ja Teatriakadeemia vilistlased
Kategooria:Sündinud 1968